b'\n_START_ARTICLE_\nThe Jazz Singer \xe2\x80\x93 tie t\xc3\xa4htiin\n_START_PARAGRAPH_\nThe Jazz Singer \xe2\x80\x93 tie t\xc3\xa4htiin on vuonna 1980 ensi-iltansa saanut musikaalinen draamaelokuva, joka on uusintaversio vuoden 1927 elokuvasta Jazzlaulaja. Elokuvan p\xc3\xa4\xc3\xa4osia esitt\xc3\xa4v\xc3\xa4t Neil Diamond, Laurence Olivier, Lucie Arnaz, Catlin Adams, Franklyn Ajaye, Paul Nicholas, Sully Boyar, Mike Kellin ja James Booth. Elokuvan on ohjannut Richard Fleischer.\n_START_SECTION_\nVastaanotto\n_START_PARAGRAPH_\nElokuva voitti historian ensimm\xc3\xa4isen Razzie-palkinnon huonoimmasta miesp\xc3\xa4\xc3\xa4osasta (Diamond) ja huonoimmasta miessivuosasta (Olivier)._NEWLINE_Helsingin Sanomien Helena Yl\xc3\xa4nen kirjoitti elokuvan tv-esityksen alla elokuvan olevan Neil Diamondin ymp\xc3\xa4rille rakennettu ja t\xc3\xa4m\xc3\xa4n urasuvantoa p\xc3\xa4\xc3\xa4tt\xc3\xa4m\xc3\xa4\xc3\xa4n tarkoitettu imel\xc3\xa4 \xe2\x80\x9dtie t\xc3\xa4htiin\xe2\x80\x9d -tarina. Diamond ei osaa n\xc3\xa4ytell\xc3\xa4, h\xc3\xa4nen musiikkinsa on tyls\xc3\xa4\xc3\xa4, ja Laurence Olivierin mukanaolo kanttori-is\xc3\xa4n\xc3\xa4 kummastuttaa. Video-oppaassa vuodelta 1994 The Jazz Singer saa yhden t\xc3\xa4hden viidest\xc3\xa4, mik\xc3\xa4 vastaa sanallista arviota \xe2\x80\x9dhuono\xe2\x80\x9d.'